
ikaapat Ang pagtitiis sa mga pinsala dito 

Ang ikaapat sa mga obligado nating matutunan at maisabuhay ay ang pagtitiis sa mga pinsala o kapahamakan na 
maaaring harapin alang alang kay Allah. 

Dahil ang sinasaklaw ng daa'iyah ay ang mga puso ng mga tao at ang mga ito ay nagkakaiba tulad ng pagkakaiba 
ng kanilang mga anyo. Ang sinomang nagpatupad ng Islam at nag-anyaya dito ay pumasan ng isang dakilang tungkulin at 
tinitindigan niya kung ano ang pinanindigan ng mga sugo nang sila ay nanawagan tungo kay Allah. Ang daa'iy ay nasa 
pagitan ng mga tao at kanilang mga pagnanais, pagnanasa at mga maling paniniwala. Kapag siya ay hinamak nila ay 
marapat siyang magtiis (magsobr) at maghangad ng gantimpala sa pamamagitan nito. Sabi ni Imam Malik (kaawaan siya 
ni Allah) "Walang sinoman na nanindigan sa tungkulin na ito na hindi dinatnan ng pagsubok" 

Ang Sabr ay katatagan ng puso sa oras ng kagipitan, at ang kabuuan ng pananampalataya ay nangangailangan ng 
Sabr. Ang ugat ng salitang ito ay pagpigil at papipigil. Ito ang lakas ng kaluluwa na sa pamamagitan nito ay naitatama ang 
reaksyon nito at maitatag ang layunin nito, sabi ni Shaykhul Islam ibnu Taymiyyah (kaawaan siya ni Allah) "Hindi 
matatamo ang gabay at tuwid/tamang landas liban sa pamamagitan ng kaalaman at Sabr" 

Sa pamamagitan ng Sabr at yaqeen (katiyakan) na pundasyon ng pananalig ay natatamo ang pangunguna sa 
relihiyon. Sabi ni Shaykul-lslam ibnu Taymiyyah (kaawaan siya ni Allah) "Sinomang nagawaran ng Sabr at Yaqeen ay 
nilalagay ni Allah bilang Imamfnangunguna/pinuno ) sa relihiyon" 

Kayat tahakin mo ang landas ng Da'wah tungo sa relihiyon ni Allah kahit pa ikaw ay magtamo ng pinsala, 
sapagkat likas sa mga tao ang pamiminsala sa siyang nag aakay at nag papaanyaya tungo sa kabutihan Wika ni Allah sa 
Kanyang Propeta^S 


I'lJ./ji laJ.iS' La - Lai dJ-bi S oL-iS' JLiIj 

"Tunay na pinasinungalingan ang mga sugong nauna sa iyo at sila ay nagtiis sa pagtanggi sa kanila at sila'y napinsala 

hanggang dumating ang Aming tulong'Y Surah al-An'aam 6:34) 

Ang mga sugo ay napinsala sa pamamagitan ng masasamang salita at pisikal na pananakit, sinabi ni Allah, 

a yj £ ~-~i_ aj t ^ - -a ^jJL jju ^ ~--i -Lib 

"Hinamak ang mga naunang sugo sa iyo at pagkatapos ay dumatal sa mga nanghamak sa kanila ang kanilang 
hinahamak (na pangako ng kaparusahan)."(Surah al-Anbiyaa 21:41) 

Bagkus ay mayroon pa sa kanilang nauwi sa pagpaslang, sinabi ni Allah 

0 JlZaJ UL jii pj -iS' UL Ss Lv I I b Cc J LSb l?- LLixi I 


"Kaya't sa tuwing may darating ba sa inyo na sugo na hindi nais ng inyong mga sarili ay nagmamalaki kayo? Ang 
Hang pangkat sa kanila ay inyong itinakwil at ang Hang pangkat ay inyong pinaslang" (Surah al-Baqarah 2:87) 

Sinoman ang tumayo sa pinanindigan ng mga sugo ay mararanasan ang kanilang naranasan, sinabi ni Allah 


d>l Oibbi ^j>J L i*>- db-bj 

"At tunay na naglagay Kami sa bawat propeta ng kalaban mula sa mga satanas at tao, hinihikayat ang isa't isa sa 

salitang mapalamuti at mapanligaw." (Surah al-An'aam 6:112) 


Subalit sa pamamagitan naman ng Sabr kalakip ang Taqwa ay hindi makapipinsala ang piano ng mga kaaway, 
sinabi ni Allah 


U <5)1 jl Lu-i 4_*-uS' ^ d-'b ' /0 ~ 


“at kung kayo ay magtitiis at matatakot (kay Allah) ay hindi kayo mapipinsala ng kanilang mga piano, tunay na 
saklaw ni Allah ang kanilang mga ginagawa. "(Surah Ali 'Imraan 3:120) 


Hindi maiiwasan ang pagsubok at kapahamakan para sa isang daa'iyah, tinanongsi Imam Ash-Shafi'ee"Yoa Abaa 
'Abdillaah (O Ama ni 'Abdullah) ano po ang mas mainam para sa isang tao, ang maging matatag siya o malagay sa 
pagsubok? Sumagot si Imam ash-Shafi'ee "Hindi siya tatatag hangga't hindi siya nasusubok, dahil sinubok ni Allah si 
Nuh, Ibrahim, Musa, 'Eisa at Muhammad sumakanila nawa ang pagpapala at kapayapaan ni Allah. Nang sila ay 
nagtiis ay saka sila binigyang katatagan kaya't hindi dapat mag-akala ang sinoman na siya ay makakaiwas mula sa 
anumang hirap, sakit" 

Sino man ang magtaglay ng Sabr ay naiwawaksi niya ang pinsala ng kaaway at nakapaglalagay siya ng pangamba 
at takot sa puso nito. Sinoman ang lumakas/tumaas ang kanyang Sabr ay higit na nagkakaroon nginggit/pagkamuhi sa 
kanya ang kanyang kaaway. Marapat sa isang muslim na sanayin/hubuging mamuhay ang kanyang sarili sa Sabr at 
manalig sa gantimpala mula kay Allah dahil sinoman ang totoong manalig sa gantimpalang matatamo ay hindi na niya 
iindahin ang mga pinsala. Ang marapat sa isang mananampalataya ang sundin ang ipinag-utos, iwasan ang ipinagbawal 
at magtiis sa mga itinakda. Sa kabilang banda, resulta ng kawalan ng Sabr ng isang tao ay pagkahulog sa ipinagbabawal o 
di kaya'y pag-iwan sa isang tungkulin. 


Ang Sabr ay kabilang sa pinakamahahalagang matutunan ng sinomang natuto, nagsabuhay at nag-anyaya. Kapag 
hindi siya nagSobr ay mabibilang siya sa mga tatakutin ng mga walang katiyakan 


&\ Jipj 6l 


"Magtiis, tunay na ang pangako ni Allah ay totoo, 
huwag kang magpapatakot sa mga walang katiyakan."( Surah Ar-Rum 30:60) 


Ipinag-utos ni Allah sa mga sugo ang pagtatangan ng Sabr 

($ iMb-J ^3 Irt (ij^ 1 A?' rF* 

"At magtiis ka tulad ng pagtitiis ng matatatag na Sugo at huwag kang magmadali sa kanila" 

(Surah al-Ahqaaf 46:35) 

Kasama sa Sabr ang pagpasan ng mga pinsala, pagpigil sa galit at pagpapatawad sa mga tao. Kasama sa pintuan 
ng tagumpay ang pagtitiis habang nagbabahagi at nagtuturo/nangangaral sa iba at pagsusumikap maging sinsero sa 

pagbibigay pakinabang sa kanila. Alam mo bang habang tumitindi ang pagsubok ay lalong napapalapit ang tagumpay? 
Sinabi ng Propeta^ 


Jll-rall (jl j 

"at tunay na ang tagumpay ay kalakip ng pagtitiis" (Musnad Ahmad Hadeeth 2804) 

Dapat maunawaan na ang tagumpay ay hindi nangangahulugan na ito ay matamo ng isang tao habang siya ay 
nabubuhay at makita niya ang bunga ng kanyang pag-aanyaya, bagkus ang tagumpay ay maaaring mangyari pagkaraang 
siya ay mamatay dahil maaaringsa puso ng mga nilalang ay naglagay si Allah ng pagtanggap sa kanyang panawagan, at 
sila ay sumunod at kumapit dito. Ang nagtitiis ay nananalo ng karangalan dito sa dunya at sa akhirah sa pagtatamo ng 
pagkampi sa kanya ni Allah, Kanyang sinabi. 


<5)1 j) 

"tunay na kasama si Allah ng mga matiisin" (Surah al-Baqarah 2:153) 

Sabi ni Imam Ibnul-Qayyim, 

"Ang timbangan ng kabutihan ay bumibigat sa pagsunod sa katotohanan at pagtitiis dito" 


Ang tagumpay ay nakakabit sa Sabr at Taqwa, Kanyang sinabi, 


a»l laSJU 


eu 2 a > >« 

> -JJ 


\2jP>\ IjiST jjJLil Leif L 


"O kayong mga nanampalataya magtiis kayo, higit kayong magtiyaga at magbantay (sa mga hangganan ng lugar ng 
Islam na nakatambad sa pag-atake ng mga kalaban) at matakot kayo kay Allah, nawa'y (sa pamamagitan nito) kayo 

ay magtagumpay."( Surah Ali 'Imraan 3:200) 


At ang pagkapanalo sa pagkakamit ng Paraiso ay hindi matatamo liban sa kanilang mga matiisin, sinabi ni Allah, 



"Ginantimpalaan Ko sila sa araw na ito dahil sa kanilang pagtitiis at sila ang mga matagumpay" (Surah al-Mu'minoon 

23:111) 

Ang pagpapatupad ng apat na usapin na ito (Kaalaman, pagsasabuhay, pag-aanyaya at pagtitiis) ay dapat 
pagsumikapan ng isang tao para sa kaayusan ng kanyang sarili at sa kaayusan ng iba. 

Sabi ni Imam Ibnul-Qayyim 

"Ang Jihaadun-Nafs (pakikibaka sa sarili) ay apat na antas, 

una, ang pagtiyagaan niya ang kaniyang sarili sa pagkatuto ng katotohanan at totoong pananampalataya na 
kung wala ito ay wala siyang tagumpay o kasiyahan sa kanyang buhay at paroroonan. Kapag ito ay nawala, 
magiging miserable siya sa dalawang mundo (dunya at akhirah). 

Ikalawa, ang pagsumikapan niya itong isabuhay matapos niyang matutunan dahil ang hantungan ng 
kaalamang walang paggawa, kung hindi man ito makapipinsala sa kanya ay mawawalan ng pakinabang. 

Ikatlo, ang pagtiyagaan niya ang kanyang sarili na mag-anyaya tungo dito sa mga hindi pa nakakaalam dahil 
kung hindi ay mahuhulog siya sa mga nagkukubli ng mga katibayan at gabay na ipinababa ni Allah, kung 
magkagayon ay hindi siya makikinabang sa kanyang kaalaman at hindi siya maililigtas nito mula sa 
kaparusahan ni Allah. 

Ikaapat, ang pagsumikapan niya ang kanyang sarili na magtiis sa mga hirap na matatamo sa pag-aanyaya 
tungo sa pagsunod kay Allah at mula sa pinsala ng mga nilalang, marapat ay pasanin niya ang lahat ng ito 
alang-alang kay Allah. Kapag nakumpleto niya ang lahat ng antas na ito ay mabibilang siya sa mga 
Rabbaaniyyoon oj-h^j (tama ang pag-unawa sa relihiyon sa pamamagitan ng ganap na kaalaman at pagkilos). 


At ang katibayan ay ang Kanyang sinabi, 




L)l lU 4)) I 

gf - ^ \ ~ 


Sa Ngalan ni Allah, ar-Rahman ar-Raheem, Sumpa man sa panahon .Tunay na ang tao ay nasa pagkatalo. 
Liban na lamang sa kanilang mga nanampalataya, gumawa ng kabutihan, nagtulungan para sa katotohanan at 
nagtulungan sa pagtitiis. (Suratul-'Asr 103: 1-3) 


At ang katibayan sa obligasyong matutunan ang apat na usapin na tinalakay ay ang Kanyang sinabi, Sa Ngalan 
ni Allah, ar-Rahman ar-Raheem, Sumpa man sa panahon, sumumpa Siya sa panahon na kung saan ang panahon/oras 
na ito ay ang hangganan ng maiipon na gawaing kabutihan ng mga mananampalataya at panahon na sukatan ng 
pagkawasak para sa mga mu'ridoon. At ito (ang panahon) ay Wi'aa (lalagyan/taguan) ng mabubuting aral at gawaing 
pinagsumikapan/ginawang mga alipin. Si Allah (kaluwalhatian sa Kanya) ay sumusumpa sa anumang kanyang naisin mula 
sa kanyang mga nilikha, at Siya ay makatotohanan sa Kanyang mga salita kahit pa hindi siya sumumpa. Subalit ang 
kanyang pagsumpa ay isang uri ng pagbibigay halaga sa bagay na Kanyang sinumpaan at pagbibigay-diin sa kasunod 
Niyang pahayag matapos ito. Tunay na ang taoay nasa pagkatalo, pagkatalo/pagkalugi, pagkawasak at pagkalugi. 


Ang natalo/nalugi ay kabaligtaran ng nanalo o umani, Ang pagkatalo/pagkalugi ay maraming antas, maaring 
lubos na talunan tulad ng taong talunan sa Dunya at Akhira na siyang nabigong makamit ang paraiso at ang kanyang 
naging hantungan ay impiyerno, at maaring talunan/nalugi sa ilang bagay, usapin at aspeto. Pagiging talunan ng mga tao 
sa kanilang makamundong buhay dahil natapos na ito at hindi sila nakapagbaon ng mga mabubuting gawain na 
magdudulot sa kanila ng kabutihan bagkus ay dumaan lamang ang buhay nila at kanilang sinayang. Sa kabilang buhay 
naman ay hindi na sila makatatanggap ng gantimpala bagkus ay parurusahan pa sila dahil sa kanilang mga pagsuway at 
paglabag sa utos ni Allah, at ang pagpaparusa doon ay hindi kayang ibigay ng sinomang bilang parusa, yaon ang 
Impyerno. Ito ang magiging kalagayan ng mas nakararaming bilang ng tao at kakaunti lamang ang Kanyang sinabi na 
hindi kabilang sa kanilang mga talunan. 


Liban na lamang sa mga taong mapagtatagumpayan na maisakatuparan ang apat na katangian, at ang 
pangunahin dito ay ang pananampalataya kay Allah ng Kanyang sinabi sa kanilang mga nanampalataya, silang mga 
naging matatag ang pananampalataya sa kanilang mga puso, at hindi magiging ganap ang pananampalataya ninoman 
libang itoy may taglay na kaalaman/libang itoy may kaakibat na kaalaman. At gumawa ng mga kabutihan, sa 
pamamagitan ng kanilang mga katawan ay nagsumikap sila na magkaroon ng dalisay na layunin at sundin ang paraan ng 
Propeta^--at ito (Ang Ikhlaas at Sunnah) ang dapat na manaig/mamutawi sa lahat ng mga gawaing lihim man o 
hayagan. Ang kanilang mga pagkilos ay naaayon sa karapatan ni Allah at karapatan ng iba pang mga nilikha mula sa mga 
obligado at kaaya-ayang gawain. Nagtulungan para sa katotohanan, nagbibilin at nagpapayo sila sa isa't isa hinggil sa 
pagtutuwid ng pananampalataya kay Allah at naghihikayat sa paggawa ng kabutihan. At nagtulungan sa pagtitiis, 
ipinapaalala nila sa isa't isa ang mga kakaharapin ng mga nag-uutos ng kabutihan at nagbabawal ng kasamaan, kaya'y 
sila ay nagsipagtiis sa mga dumarating sa kanilang pinsala dahil sa pagsunod nila kay Allah at sila'y nagtitiis upang hindi 
malabag si Allah. 


Sinomang makapagtatag ng mga ito ay maiiwasan niya ang pagkatalo at mabibilang sa mga matagumpay na 
alipin ni Allah. Ang unang dalawang tungkulin na pananampalataya at paggawa ng kabutihan ay pagsasaganap ng alipin 

sa kanyang sarili, at ang sumunod na dalawang tungkulin na pagtutulungan para sa katotohanan at pagtitiis dito ay 
pagbibigay pakinabang ng alipin sa ibang tao. At sa pagtupad ng apat na tungkuling ito ang isang alipin ay makakaligtas 
mula sa pagkatalo at pagkalugi , siya' y magtatamo at magkakamit ng pag-ani ng dakilang gantimpala. 


Ang kabuuan ng Deen ay pananampalataya, pagkilos, pag-aanyaya at pagtitiis, sabi ni Imam ibnul Qayyim 
(kaawaan siya ni Allah) "Ang mga Salaf ay nagkakaisa na ang isang maalam ay hindi matatawag na Rabbaaniy 
hangga't hindi niya nakikilala ang katotohanan, kumilos siya ayon dito at itinuro ito sa iba. Kaya't sinoman ang 
nagkaroon ng kaalaman, kumilos at nagturo, yaon ang kinikilalang dakila sa kalangitan." 

Ang Suratul-'Asr ay buod ng mga tungkulin na ito upang hindi mapabilang ang tao sa mga talunan, at dapat 
bigyang pansin dito ang totoong pagsasabuhay ng mga katangian na binanggit ni Allah. Sabi ni Imam ibnul Qayyim 
(kaawaan siya ni Allah): "Sinasabi ng mga matatalino na ang kaginhawaan ay hindi makakamit sa pamamagitan ng 
kaginhawaan, at ang tunay na kapahingahan ay hindi makakamit sa pamamagitan ng pagpapahinga, kaya't 
sinoman ang mas bigyan niya ng oras pagpapakasarap/pagpapakasasa ay maiwawaksi at mailalayo sa kanya ang 
tunay na tamis at kasarapan." Sa pahayag na ito ay mauunawaan natin na ang kaginhawaan at tunay na pamamahinga 
at pananatili sa kabilang buhay ay hindi natin makakamit kung tayo ay uupo at hindi kikilos upang sundin si Allah at hindi 
gagawa ng ikabubuti ng iba pang nilalang sa pamamgitan ng pag-aanyaya sa kanila sa katotohanan at pagpapaalala sa 
pagtitiis sa mga pagsubok. Dahil kung pipiliin natin ang kasarapan sa mundo na siyang namang hindi natin ganap na 
matatamasa, malilinlang tayo sa pagpapakasarap at hindi natin makakamit ang tunay na tamis ng gantimpala ni Allah sa 
kabilang buhay. 

Sabi ni Imam Ash-Shafi'ee (kaawaan siya ni Allah) "Kung ang Surah lamang na ito ang tanging ipinababa ni 
Allah na katibayan sa kanyang mga nilalang ay sapat sa kanila" 

Kaya't kung ikaw ay totoong nag-iisip, kapag binasa ang Surah na ito ay dapat kang nagmamadali sa 
paghahangad na hindi ka mapabilang sa mga talunan, at yaon ay sa pagtupad at pagtataglay sa apat na katangian na 
sinabi ng iyong Panginoon. Sa dakilang Surah na ito ay pinadali sa atin ni Allah ang pag-unawa sa mga dapat na 
prayoridad natin at Kanya ngang pinagsama-sama ang mga ito. Sabi ni Imam Abu Abdullah Muhammad bin Idrees Ash- 
Shafi'ee (kaawaan siya ni Allah) "Kung ang dakilang Surah lamang na ito mula sa Quran ang tanging ipinababa ni Allah 
na katibayan bilang pagpapa-iwas, pagbababala at paggagabaysa kanyang mga nilalang na may pananagutan ay sapat 
sa kanila upang panghawakan nila ang Deen at sila ay mahikayat na gumawa ng kabutihan at magbahagi nito sa iba 
habang nagtitiis. Ang Surah na ito ay timbangan ng mga gawain kaya't batay dito ay suriin mo ang iyong sarili kung 
tagumpay ba o pagkatalo ay sasalubong sa iyo sa kabilang buhay. 


Sabi ni Imam Bukhari (kaawaan siya ni Allah)"Kabanata: Kaalaman bago ang salita at kilos" 
At ang katibayan ay ang pahayag ni Allah (kaluwalhatian sa kanya) 



"...at alamin mong walang ibang diyos liban kay Allah, pagkatapos ay ihingi mo ng tawad ang iyong 

kasalanan..." (Surah Muhammad 47:19) 


Sinimulan Niya sa kaalaman bago ang salita at kilos 


Sa kadahilanang hindi maaaring sambahin ng isang alipin ang kanyang Panginoon sa kaligawan, kinakailangan 
ang pagsasaliksik ng kaalaman bago ang pagkilos sabi ni Imam Abu Abdullah Muhammad bin Isma'eel Al-Bukhari 
(kaawaan siya ni Allah) sa kanyang aklat ng mga Saheeh na Hadeeth, isa sa mga "Kabanata, ng aklat na yaon Kaalaman 
sa Islam ang dapat na mauna bago ang salita na pag-aanyaya at bago ang pagkilos. At ang katibayan ay ang pahayag ni 
Allah (kaluwalhatian sa kanya) "...at alamin mo, pakatutunan mo na walang ibang diyos na karapat-dapat pag-ukulan 

ng anumang uri ng pagsamba liban kay Allah ang Nag-iisa at walang katambal, at pagkatapos ay isunod mo na ang 
paghingi mo ng tawad angiyong kasalanan. Sabi ni Imam al-Bukhari sa talatang ito ay sinimulan Niya, ni Allah sa 
pagtataglay muna ng kaalaman bago ang salita at kilos. Dahil ang anumang gawain/pagkilos na walang sandigan na 
kaalaman at gabay ay hindi nagdudulot ng benepisyo sa gumagawa nito bagkus ay kapahamakan pa para sa kanya. 

Sinasabi ng ilan sa mga Salaf na sinomang sumamba kay Allah ng walang kaalaman, higit pa ang pinsalang 
naidudult niya kaysa pakinabang. 

Dapat na bigyan muna ng prayoridad ang pagkatuto sa isang usapin bago ito isabuhay dahil ang kaalaman ay 
kondiyson upang maging tama at katanggap-tanggap ang mga gawain. 

Ang kaalaman ay magtatama ng layunin, at ang tamang layunin ay magtatama sa pagkilos. 


TALASALITAAN 

As-Sabr - Ang pagtitiis 

Al-Mujrimoon UJ* - ang literal na kahulugan nito ay "Ang mga kriminal" ito ay 
ginagamit ni Allah bilang pangtukoy sa mga taong sumusuway sa kanya sa 
pamamagitan ngtuloy-tuloy na paggawa ng malalaking kasalanan 


MATAPOS ANG MODULE NA ITO, DAPAT AY MAKAKAYA NG MAG-AARAL NA 
IPALIWANAG ANG MGA USAPIN GAYA NG MGA SUMUSUNOD: 


1. Magbigay ng mga halimbawa ng gawain na indikasyon ng pagtitiis. 

2. Dapat bang asahan ng sinomang susunod sa landas ng mga propeta ang 
pasakit at paghihirap? Bakit? 

3. Anu-ano ang matatamo ng isang taong mapagtiis alang alang kay Allah at 
ano ang bunga nito dito sa dunya at sa kabilang buhay? 

4. Ipaliwanag ang Suratul-'Asr. Magnilay-nilay sa kahulugan nito. 


5. Bakit mahalagang mauna ang kaalaman bago ang salita at pagkilos? 

